ΓΡΑΠΤΗ ΕΡΩΤΗΣΗ E-1367/00

υποβολή: Cristiana Muscardini (UEN) προς την Επιτροπή

(4 Μαΐου 2000)

Θέμα: Έκθεση της CAM-Αλβανία σε ό,τι αφορά την ανθρωπιστική βοήθεια προς το Κοσσυφοπέδιο

Την 1 Απριλίου 2000, η CAM-Αλβανία (αποστολή επικουρίας στην Αλβανία για την επίβλεψη των τελωνείων) διαβίβασε στη ΓΔ ΧΧΙ (Υπηρεσία δασμών και τελωνείων) της Επιτροπής λεπτομερή έκθεση σε ό,τι αφορά την ανθρωπιστική βοήθεια προς το Κοσσυφοπέδιο που πέρασε μέσω της Αλβανίας πέρυσι κατά τη διάρκεια του πολέμου. Η έκθεση αυτή εντόπισε δύο μορφές απάτης: η πρώτη αφορά τα αγαθά τα οποία διοχετεύθηκαν ως δήθεν είδη της ανθρωπιστικής βοήθειας, και η δεύτερη τα αγαθά τα οποία όντως αποτελούσαν μέρος της ανθρωπιστικής βοήθειας αλλά τα οποία, αφού πέρασαν τον τελωνειακό έλεγχο στα σύνορα, δεν διατέθηκαν για να χρησιμοποιηθούν στη συνέχεια σύμφωνα με τον αρχικό προορισμό τους αλλά διοχετεύθηκαν και πουλήθηκαν στη μαύρη αγορά. Και οι δύο περιπτώσεις αφορούν δράση που αποτελεί αδίκημα λαθρεμπορίου.

Σύμφωνα με ειδήσεις που δημοσιεύθηκαν στην ιταλική επιθεώρηση Panorama, τουλάχιστον το 40 % των μη κυβερνητικών ανθρωπιστικών οργανώσεων οι οποίες απαριθμούνται στην εν λόγω μελέτη και οι οποίες έχουν δράσει στην Αλβανία από τον Μάρτιο έως το καλοκαίρι του 1999, παρουσίαζαν σοβαρές ατασθαλίες με περιπτώσεις ψευδών οργανώσεων που δημιούργησε το οργανωμένο έγκλημα για την πώληση των αγαθών της ανθρωπιστικής βοήθειας στη μαύρη αγορά. Προτίθεται να αναφέρει η Επιτροπή:

1. εάν γνωρίζει σχετικά με την έκθεση αυτή;

2. ποια είναι η γνώμη της επί των ανωτέρω στοιχείων;

3. εάν έχει αναλάβει πρωτοβουλίες για τον εντοπισμό ενδεχομένων ευθυνών;

4. ποια μέτρα αποκατάστασης έχει προβλέψει ώστε να αποφευχθεί η επανάληψη ανάλογων περιπτώσεων απάτης εις βάρος της βοήθειας που προορίζεται για το Κοσσυφοπέδιο ή άλλες περιοχές που βρίσκονται σε κρίση;

Απάντηση του κυρίου Bolkestein εξ ονόματος της Επιτροπής

(6 Ιουλίου 2000)

1. Η Επιτροπή έχει λάβει γνώση της έκθεσης που συνέταξε η μεικτή ομάδα εργασίας αλβανών τελωνειακώνπαλλήλων, επικουρούμενη από εμπειρογνώμονα της αποστολής τελωνειακής βοήθειας στην Αλβανία (CAM-A). Η μεικτή ομάδα εργασίας συνεστήθη κατόπιν αιτήματος του αλβανούπουργού οικονομικών, για να εκπονήσει την εν λόγω μελέτη. Η έκθεση αυτή παρεδόθη στον κύριο Ago, αλβανό Γενικό Διευθυντή Τελωνείων, στις 29 Φεβρουαρίου 2000. Η Επιτροπή παρέλαβε αντίγραφο της έκθεσης προς ενημέρωση. Η Ευρωπαϊκή Υπηρεσία καταπολέμησης της απάτης (OLAF) έχει επίσης λάβει γνώση της έκθεσης αυτής.

2. Η έκθεση αποκαλύπτει τις δυσκολίες που αντιμετώπισαν οι αλβανικές αρχές στις προσπάθειές τους να ελέγξουν τη διοχέτευση των αποστολών της ανθρωπιστικής βοήθειας κατά τη διάρκεια της κρίσης στο Κοσσυφοπέδιο το 1999. Εξαιτίας της κρίσης, αυξήθηκαν δραματικά οι αποστολές βοήθειας και ο αριθμός των ατόμων που εισήλθαν στην Αλβανία. Μέρος της βοήθειας είχε ως τελικό προορισμό το Κοσσυφοπέδιο. Σύμφωνα με την έκθεση, 29 μη κυβερνητικές οργανώσεις (ΜΚΟ) δεν τήρησαν πλήρως τις διαδικασίες για την παράδοση των αποστολών αδασμολόγητων αγαθών, ως ανθρωπιστική βοήθεια.

3. Οι αλβανικές αρχές έχουν την ευθύνη να λάβουν κάθε αναγκαίο μέτρο προς αντιμετώπιση των περιπτώσεων παράλειψης συμμόρφωσης, ορισμένες εκ των οποίων χαρακτηρίζονται καταφανώς ως απάτη και οι οποίες πρέπει να διερευνηθούν. Ωστόσο, η Επιτροπή επειδή έχει συνείδηση του δύσκολου έργου των αλβανών, οι οποίοι με τη σειρά τους αντιμετώπισαν και οι ίδιοι δυσκολίες, συμφώνησε να βοηθήσει την αλβανική τελωνειακήπηρεσία μέσω του προγράμματος CAM-A, το οποίο χρηματοδοτεί η Κοινότητα. Σφαιρικός στόχος του προγράμματος είναι να βοηθήσει τις αλβανικές αρχές να αναπτύξουν μια σύγχρονη και αποτελεσματική τελωνειακήπηρεσία. Στόχος της έκθεσης ήταν να συνειδητοποιήσουν οι αλβανικές αρχές τα όσα συνέβησαν κατά την περίοδο παράδοσης της βοήθειας και να συστήσει διορθωτικά μέτρα τα οποία πρέπει να λαμβάνονται στο μέλλον προς αντιμετώπιση των ατελειών που χαρακτηρίζουν τις διαδικασίες τους. Τον Μάιο 2000, οι εμπειρογνώμονες της CAM-A ενημέρωσαν την Επιτροπή ότι οι αλβανικές αρχές είχαν αρχίσει να εφαρμόζουν τιςποδειχθείσες αλλαγές. Η Επιτροπή θα εξετάσει, λαμβάνονταςπόψη το αποτέλεσμα των διεξαγόμενων ερευνών, κατά πόσον πρέπει να συναχθούν συμπεράσματα.

4. Πράγματι, ένας από τους στόχους της τεχνικής βοήθειας που παρέχει η Επιτροπή στις περιοχές που βρίσκονται σε κρίση, είναι να αναπτυχθούν και να προταθούν διαδικασίες στις τοπικές διοικήσεις ώστε να είναι σε θέση να παρεμποδίσουν τη δόλια χρήση των αποστολών ανθρωπιστικής βοήθειας καθώς και του καθεστώτος της ανθρωπιστικής βοήθειας.

Στο Κοσσυφοπέδιο, η αποστολή τελωνειακής βοήθειας στο Κοσσυφοπέδιο (CAM-K) επικουρεί την τελωνειακήπηρεσία της Ενδιάμεσης Αποστολής της Διοίκησης των Ηνωμένων Εθνών στο Κοσσυφοπέδιο, να αναπτύξει διοικητικές και ελεγκτικές διαδικασίες (κυρίως, συγκεκριμένης μορφής) χειρισμού της βοήθειας, η οποία διοχετεύεται δια μέσου των διεθνών και διοικητικών τους συνόρων.

Σε ότι αφορά τη Βοσνία και την Ερζεγοβίνη, η Υπηρεσία τελωνειακής και φορολογικής συνδρομής (CAFAO) παρείχε συμβουλές στην Δύναμη σταθεροποίησης (SFOR) για να αναθεωρήσει τιςφιστάμενες διαδικασίες ελέγχου των αποστολών που προορίζονται γιάυτές.